
  PATVIRTINTA 
  Šilutės Žibų pradinės mokyklos                                                                                                                                     
  direktoriaus 2026 m. rugsėjo 2 d.
  įsakymu Nr. I-166


[bookmark: _GoBack]ŠILUTĖS ŽIBŲ PRADINĖS MOKYKLOS MOKINIŲ ASMENINIŲ MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO TVARKOS APRAŠAS


I SKYRIUS
BENDROSIOS NUOSTATOS

1. Šilutės Žibų pradinės mokyklos mokinių  asmeninių mobiliųjų telefonų ir kitų galinių įrenginių (toliau kartu  – asmeniniai informacinių technologijų įrenginiai) naudojimo tvarkos aprašas (toliau – aprašas)  nustato principus ir ribojimus.
2. Tvarka parengta vadovaujantis Lietuvos Respublikos švietimo, mokslo ir sporto ministro ir sveikatos apsaugos ministro 2026 m. liepos 13 d. įsakymu Nr. V-532/V-691 patvirtintomis rekomendacijomis.
3. Galinis įrenginys – informacijai priimti ir (arba) perduoti skirtas įrenginys ar jo dalis, kurie tiesiogiai ar netiesiogiai bet kokiomis priemonėmis yra prijungiami prie viešųjų elektroninių ryšių tinkle.

II SKYRIUS
MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO TAISYKLIŲ PASKIRTIS

4. Užtikrinti mokyklos vidaus tvarką ir saugią ugdymo (si) aplinką.
5. Vykdyti priklausomybės nuo mobiliųjų įrenginių prevenciją.
6. Sumažinti žalos mokinių sveikatai riziką, skatinti aktyvų poilsį be technologijų.
7. Apsaugoti mokinius nuo pavojingo turinio internete, patyčių ir netinkamo elgesio.

III SKYRIUS
MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO TAISYKLĖS

8. Mokiniai mobiliaisias telefonais ir kitais galiniais įrenginiais mokykloje nesinaudoja:
8.1. mobilieji telefonai ir kiti galiniai įrenginiai, laikomi asmeninėje spintelėje ar kitoje mokytojo pasirinktoje vietoje, išjungti arba nustačius begarsį režimą.
9. Už mobiliųjų telefonų ir kitų galinių irenginių saugumą mokyklos bendruomenė neatsako.    Atsakomybę už mobilius ir kitus galinius įrenginius prisiima mokinio tėvai /globėjai.
10. Mobiliaisiais telefonais ir kitais galiniais įrenginiais naudotis mokykloje galima tik šiomis sąlygomis:
10.1. kai leidžia mokytojas – mokymosi tikslais;
10.2. kai to reikalauja mokinio sveikatos būklė;
10.3. kai reikia nedelsiant susisiekti su tėvais / globėjais ar pagalbos tarnybomis.
11. Mokykloje draudžiama mokiniams naudoti mobiliuosius telefonus ir kitus galinius įrenginius fotografavimui, filmavimui, muzikos klausymuisi, žaidimams ar bet kokiai kitai veiklai, nesusijusiai su jų tiesiogine paskirtimi ir ugdymo procesu.

IV SKYRIUS
MOKINIŲ DRAUSMINIMO TVARKA DĖL ASMENINIŲ MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO TAISYKLIŲ PAŽEIDIMO

12. Pirmą kartą mokiniui  nesilaikant taisyklių – žodinis mokytojo įspėjimas:
12.1. mokiniui po žodinio mokytojo įspėjimo ir toliau nesilaikant taisyklių – pastaba elektro-
niniame dienyne, mobilusis telefonas ir kiti galiniai įrenginiai paimami ir grąžinami mokiniui po pamokų:
12.1.1. pakartotinai pažeidus taisykles, surašomas Drausmės pažeidimo protokolas (priedas), klasės vadovas informuoja mokinio tėvus / globėjus ir mokyklos socialinį pedagogą. Asmeniniai galiniai įrenginiai  – grąžinami mokinio tėvams / globėjams;
12.1.2. situacijai kartojantis ir negerėjant – mokinio elgesys svarstomas Mokyklos vaiko gerovės komisijos posėdyje.

V SKYRIUS
BAIGIAMOSIOS NUOSTATOS

13. Su šiomis taisyklėmis mokiniai supažindinami klasių valandėlių metu, pasirašant susipažinimo lapuose.
14. Mokinių tėvai (globėjai, rūpintojai) supažindinami per elektroninį dienyną.
15. Aprašas skelbiamas mokyklos interneto svetainėje: www.zibai.eu.
16. Mokykla keisdama Aprašą įvertina Mokyklos tarybos siūlymus ir atsižvelgia į mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijas.
17. Aprašą tvirtina Šilutės Žibų pradinės mokyklos direktorius.

